1925ம் ஆண்டு டிசம்பர் 12ம் நாள் சென்னை நகரமன்றத்தில் மீண்டும் சத்துணவுத்திட்டத்தை அமலாக்க தீர்மானம் நிறைவேற்றப்பட்ட போது அவர் பேசியதாகும். 1921ம் ஆண்டு சிங்காரவேலர் முயற்சியில் சத்துணவுத் திட்டம் கொண்டுவரப்பட்டது. ஆனால், பிரிட்டிஷ் அரசின் சட்ட விதிகளை காட்டி அதை அமல்படுத்த அனுமதி மறுக்கப்பட்டது. எனவே, மீண்டும் 1925ம் ஆண்டு இந்த தீர்மானத்தை சிங்காரவேலர் கொண்டு வந்து நிறைவேற்றியதோடு, பூங்கா சந்தை கண்காட்சிகள் நடத்தி அதில் கிடைக்கும் உபரி லாபத்தைக் கொண்டு ஏழை குழந்தைகளுக்கு சத்துணவு வழங்க அவர் ஏற்பாடும் செய்தார். மிக குறைந்த எண்ணிக்கை குழந்தைகளுக்குதான் ஆரம்பத்தில் இச்சத்துணவு வழங்கப்பட்டது எனினும் இதுவே சத்துணவின் முதல் முயற்சி எனலாம். தமிழகத் தின் முதல் கம்யூனிட் என்ற பெருமை படைத்த சிங்காரவேலரின் சாதனை மகுடத்தில் சத்துணவும் சேரும்.